钦定古今图书集成/理学汇编/学行典/第084卷 > 朱子大全集 > 《答赵几道》
## 钦定古今图书集成/理学汇编/学行典/第084卷 > 朱子大全集 > 《答赵几道》

所论时学之弊甚善，但所谓“冷淡生活”者，亦恐反逞
而祸大耳。孟子所以舍申、商而距杨、墨者，正为此也。
向来正以吾党孤弱，不欲于中自为矛盾，亦厌纠纷
竞辨若可差者，故一切容忍，不能极论。近乃深觉其
弊，全然不曾略见天理仿佛，一味只将私意东作西
捺，做出许多诐淫邪遁之说。又且空腹高心，妄自尊
大，俯视圣贤，蔑弃礼法。只此一节，尢为学者心术之
害，故不免直截与之说破。渠辈家计已成，决不肯舍。
然此说既明，庶几后来者免堕邪见坑中，亦是一事
耳。